Să împace și capra și varza. Posturile TV Look TV şi Look Plus vor transmite simultan derby-urile din campionatul intern, în luna februarie, însă fiecare dintre echipele de comentatori va fi favorabilă uneia dintre echipe, anunță agenția de presă News.ro.

Publicitate

Comentatorii primului meci, Dinamo Bucureşti - CS U Craiova, etapa 23, din 4 februarie, vor fi: Bogdan Pasăre şi Sorin Cârţu - PRO CS U Craiova pe Look Plus şi Doru Crăciun şi Cornel Ţălnar - PRO Dinamo Bucureşti pe Look TV .

„Într-un demers jurnalistic fără precent în transmisiunile sportive din România, Look TV şi Look Plus vor transmite derby-urile campionatului intern din primele 3 etape din februarie simultan pe cele două canale, cu comentarii diferite. Comentatorii LOOK TV şi LOOK Plus vor comenta altfel cele 3 meciuri. Aceştia vor comenta subiectiv, pe fiecare canal în parte, în favoarea uneia dintre cele două formaţii aflate în joc. Cele 3 meciuri care vor fi parte din acest experiment jurnalistic sunt: Dinamo Bucureşti – CS U Craiova (etapa 23), din 4 februarie (ora 20.45), FCSB- CFR Cluj (etapa 24), din 10 februarie şi Dinamo Bucureşti – FCSB (etapa 25):, anunţă reprezentanţii postului.

Transmisiunile din cadrul acestui experiment vor avea următorul mecanism:

1. Meciul Dinamo Bucureşti – CS U Craiova va fi difuzat pe:

• LOOK TV cu un comentariu pentru suporterii echipei Dinamo Bucureşti

• LOOK Plus cu un comentariu pentru suporterii echipei CS U Craiova

2. Meciul FCSB – FR Cluj va fi difuzat pe:

• LOOK TV cu un comentariu pentru suporterii echipei CFR Cluj

• LOOK Plus cu un comentariu pentru suporterii echipei FCSB

3. Meciul Dinamo Bucureşti – FCSB va fi difuzat pe:

• LOOK TV cu un comentariu pentru suporterii echipei Dinamo Bucureştiî

• LOOK Plus cu un comentariu pentru suporterii echipei FCSB.

Iulia Bunea

iulia.buneapaginademedia.ro